U skladu s odredbama Zakona o odvjetništvu i Statuta Hrvatske odvjetničke komore, ako je vježbenik zbog bolesti ili opravdane odsutnosti ili iz drugih opravdanih razloga dulje od 30 dana spriječen obavljati vježbu, dužan je odmah po saznanju te činjenice zatražiti mirovanje obavljanja odvjetničke vježbe. Po prestanku mirovanja, vježbenik nastavlja s obavljanjem odvjetničke vježbe.

Mole se vježbenici da pravovremeno podnose uredne molbe za mirovanje i nastavak obavljanja vježbe budući da se kao najraniji dan početka mirovanja odnosno nastavka obavljanja odvjetničke vježbe može utvrditi dan podnošenja urednog zahtjeva Hrvatskoj odvjetničkoj komori.

Odvjetnički vježbenici za vrijeme mirovanja nisu oslobođeni plaćanja članarine Hrvatskoj odvjetničkoj komori.

Izvješća o privremenoj nesposobnosti / spriječenosti za rad na temelju kojih se traži mirovanje za vrijeme bolovanja i komplikacija u trudnoći, potrebno je dostavljati na mjesečnoj bazi, a sve ostale isprave koje dokazuju osnovu mirovanja potrebno je Hrvatskoj odvjetničkoj komori dostaviti po primitku.

Mirovanje obavljanja odvjetničke službe odvjetnika koji samostalno obavlja odvjetničku službu, nužno dovodi i do mirovanja obavljanja odvjetničke vježbe odvjetničkog vježbenika koji kod tog odvjetnika obavlja vježbu i to mirovanje traje koliko traje i mirovanje obavljanja odvjetničke službe odvjetnika.

**U slučaju dostavljanja uredne obavijesti o spriječenosti za obavljanje odvjetničke vježbe, odnosno o nastavku obavljanja odvjetničke vježbe, nakon datuma početka spriječenosti odnosno nastavka, podnositelju obavijesti kao dan početka mirovanja, odnosno nastavka, odredit će se dan dostave obavijesti Hrvatskoj odvjetničkoj komori.**

Za podnošenje molbe za mirovanje potrebno je ispuniti odgovarajući obrazac i uz privitke ga dostaviti Hrvatskoj odvjetničkoj komori.

* Privitak: - molba za mirovanje vježbe

- obavijest o nastavku odvjetničke vježbe